钦定古今图书集成/明伦汇编/闺媛典/第014卷 > 《朝云集句六首》前人
## 钦定古今图书集成/明伦汇编/闺媛典/第014卷 > 《朝云集句六首》前人

家住钱塘东复东，偶来江外寄行踪。三湘愁鬓逄秋
色，半壁残灯照病容。艳骨己成兰麝土，露华偏湿《蕊
珠宫》。分明记得还家梦，一路寒山万木中。

妾本钱塘江上住，双垂别泪越江边。鹤归华表添新
冢，燕蹴飞花落舞筵。野草怕霜霜怕日，月光如水水
如天。人间俯仰成今古，只是当时已惘然。

三生石上旧精魂，化作阳台一段云。词客有灵应识
我，碧山如画又逢君。花边古木翔金雀，竹里香云冷
翠裙。莫向西湖歌此曲，清明时节雨纷纷。

身前身后事茫茫，恼乱苏州刺史肠。猿带玉环归后
洞，君骑白马傍垂杨。鹤群长绕三珠树，花气浑如百
和香。惭愧情人远相访，为郎憔悴却羞郎。

孤月无情挂翠峦，金炉香烬漏声残。云收雨散知何
处，鬓乱钗横特地寒。去日渐多来日少，别时容易见
时难。明朝有约谁先到，青鸟殷勤为探看。

杏花疏雨立黄昏，金屋无人见泪痕。短鬓欲星愁有
效，此身虽异性常存。关门不锁寒溪水，环珮空归月
夜魂。倚柱寻思倍惆怅，夜寒皴玉倩谁温。